ტადეუშ კოტარბინსკი
ტადეუშ კოტარბინსკი (პოლ. Tadeusz Kotarbiński; დ. 31 მარტი 1886, ვარშავა — გ. 3 ოქტომბერი 1981, ვარშავა) — პოლონელი ფილოსოფოს-ლოგიკოსი. პოლონეთის მეცნიერებათა აკადემიის პრეზიდენტი (1957-1962), ლოძის უნივერსიტეტის რექტორი (1945-1949). ვარშავის უნივერსიტეტის პროფესორი (1919-1961). პოლონეთის ფილოსოფიის საზოგადოების თავმჯდომარე (1927 წლიდან). ლვოვ-ვარშავის ლოგიკური სკოლის წარმომადგენელი. შემეცნების თეორიის, ლოგიკისა და ეთიკის საკითხებზე დაწერილმა მისმა შრომებმა დიდი როლი ითამაშეს პოლონეთში ლოგიკისა და ფილოსოფიის გავრცელებისა და შესწავლის საქმეში. ტადეუშ კოტარბინსკი იყო სსრკ მეცნიერებათა აკადემიის უცხოელი წევრი (1958).